
                                                                                             PATVIRTINTA

                                                                                             Šakių rajono savivaldybės administracijos 
      direktoriaus  2012 m. sausio 9 d.

                                                                                             įsakymu Nr. AT-28
2012 M. VALSTYBĖS BIUDŽETO LĖŠŲ, SKIRTŲ VALSTYBINĖMS ŠALPOS IŠMOKOMS BEI VAIKO IŠMOKOMS ADMINISTRUOTI, APSKAIČIAVIMO TVARKA

I. BENDROSIOS NUOSTATOS


1. Šis tvarkos aprašas nustato Lietuvos Respublikos valstybės biudžeto lėšų, skirtų savivaldybės administracijai valstybinėms šalpos išmokoms, numatytoms Lietuvos Respublikos valstybinių šalpos išmokų įstatyme (Žin., 1994, Nr. 96-1873; 2005, Nr. 71-2556) (toliau – šalpos išmokos), ir išmokoms, numatytoms Lietuvos Respublikos išmokų vaikams įstatyme (Žin., 1994, Nr. 89-1706; 2004, Nr. 88-3208) (toliau – išmokos vaikams), administruoti apskaičiavimo tvarką.
II. LĖŠŲ, SKIRTŲ ŠAPLOS IŠMOKOMS ADMINSTRUOTI, APSKAIČIAVIMO TVARKA


2. Savivaldybės administracijos Socialinės paramos skyriaus darbuotojams šalpos išmokų administravimo funkcijai lėšos darbo užmokesčiui ir socialiniam draudimui skaičiuojamos proporcingai administruojamų atitinkamų išmokų skaičiui. Seniūnijų socialinio darbo organizatoriams lėšos darbo užmokesčiui ir socialiniam draudimui skaičiuojamos proporcingai išmokamų išmokų sumoms ir 2012 metams nustatoma 32,5 procentai viso priskaičiuoto su mokesčiais darbo užmokesčio.

3. Lėšos šildymo išlaidoms apskaičiuojamos atsižvelgiant į patalpų, kuriose dirba valstybės tarnautojai ir darbuotojai, dirbantys pagal darbo sutartis, kurių pareigybės aprašymuose yra numatyta šalpos išmokų administravimo funkcija, apšildymo plotą. Nustatomas apšildymo plotas - 23 m2. Nustatoma, kad 1 m2  šildyti naudojama 17 kWh vienam mėnesiui. 1 kWh kaina nustatoma pagal 2011 m gruodžio 9 d. rajono savivaldybės administracijos direktoriaus įsakyme Nr. AT-1738 numatytą tvarką – 0,4671 Lt už 1 kWh.


4. Lėšos elektros energijos išlaidoms apskaičiuojamos atsižvelgiant į  patalpų, kuriose dirba valstybės tarnautojai ir darbuotojai, dirbantys pagal darbo sutartis, kurių pareigybės aprašymuose yra numatyta šalpos išmokų administravimo funkcija, apšvietimo plotą. Nustatomas apšvietimo plotas - 23 m2. Nustatoma, kad 1 m2  elektros energijos išlaidų sunaudojama 11,7 kWh vienam mėnesiui. 1 kWh kaina nustatoma pagal savivaldybės administracijos direktoriaus 2011 m gruodžio 9 d. įsakyme Nr. AT-1738 numatytą tvarką ir atsižvelgiant į elektros energijos vartotojų II grupės kainą - 0,324 Lt už 1 kWh.


5. Lėšos vandentiekio ir kanalizacijos paslaugų apmokėjimui apskaičiuojamos atsižvelgiant į valstybės tarnautojų ir darbuotojų, dirbančių pagal darbo sutartis, kurių pareigybės aprašymuose yra numatyta šalpos išmokų administravimo funkcija, skaičių. Nustatoma, kad savivaldybės administracijoje šalpos išmokų administravimo funkciją vykdo 2,2 etatu dirbantys valstybės tarnautojai. Vienam darbuotojui vandens sunaudojimas metams nustatomas 2,0 m3.

6. Lėšos kitoms prekėms įsigyti planuojamos kanceliarinėms prekėms ir prekėms darbo vietoms steigti, atnaujinti ir papildyti.


7. Skiriami trys telefono aparatai, kurių vieno mėnesio išlaidos nustatomos 130,00 Lt. Šalpos išmokų administravimui skiriama 44 procentai numatytų išlaidų. Skiriami du mobilieji telefonai. Apmokama 20 procentų mobiliojo telefono Nr. 861568544 abonementinio mokesčio ir pokalbių išlaidų ir 30 procentų mobiliojo telefono Nr.861618791 abonementinio mokesčio ir pokalbių išlaidų. 

8. Lėšos komandiruotėms planuojamos tik komandiruotėms Lietuvos Respublikos teritorijoje.
III. LĖŠŲ, SKIRTŲ VAIKO IŠMOKOMS ADMINISTRUOTI, APSKAIČIAVIMO TVARKA


9. Savivaldybės administracijos Socialinės paramos skyriaus darbuotojams vaiko išmokų administravimo funkcijai lėšos darbo užmokesčiui ir socialiniam draudimui skaičiuojamos proporcingai administruojamų atitinkamų išmokų skaičiui. Seniūnijų socialinio darbo organizatoriams lėšos darbo užmokesčiui ir socialiniam draudimui skaičiuojamos proporcingai išmokamų atitinkamų išmokų sumoms ir 2012 metams nustatoma 14,38 procentai viso priskaičiuoto su mokesčiais darbo užmokesčio.


10. Lėšos šildymo išlaidoms apskaičiuojamos atsižvelgiant į patalpų, kuriose dirba valstybės tarnautojai ir darbuotojai, dirbantys pagal darbo sutartis, kurių pareigybės aprašymuose yra numatyta išmokų vaikams administravimo funkcija, apšildymo plotą. Nustatomas apšildymo plotas – 11 m2. Nustatoma 1 m2  šildyti 17 kWh vienam mėnesiui. 1 kWh kaina nustatoma pagal savivaldybės administracijos direktoriaus 2011 m gruodžio 9 d. įsakyme Nr. AT-1738 numatytą tvarką – 0,4671 Lt už 1 kWh.

11. Lėšos elektros energijos išlaidoms apskaičiuojamos atsižvelgiant į patalpų, kuriose dirba valstybės tarnautojai ir darbuotojai, dirbantys pagal darbo sutartis, kurių pareigybės aprašymuose yra numatyta išmokų vaikams administravimo funkcija, apšvietimo plotą. Nustatomas apšvietimo plotas – 11 m2. Nustatoma, kad 1 m2  elektros energijos išlaidų sunaudojama 11,7 kWh vienam mėnesiui. 1 kWh kaina nustatoma pagal savivaldybės administracijos direktoriaus 2011 m gruodžio 9 d. įsakyme Nr. AT-1738 numatytą tvarką ir atsižvelgiant į elektros energijos vartotojų II grupės kainą - 0,324 Lt už 1 kWh.


12. Lėšos vandentiekio ir kanalizacijos paslaugų apmokėjimui apskaičiuojamos atsižvelgiant į valstybės tarnautojų ir darbuotojų, dirbančių pagal darbo sutartis, kurių pareigybės aprašymuose yra numatyta išmokų vaikams administravimo funkcija, skaičių. Nustatoma, kad savivaldybės administracijoje išmokų vaikams administravimo funkciją vykdo 1 etatu dirbantys valstybės tarnautojai. Vienam darbuotojui vandens sunaudojimas metams nustatomas 2,0 m3.


13. Lėšos kitoms prekėms įsigyti planuojamos kanceliarinėms prekėms ir prekėms darbo vietoms steigti, atnaujinti ir papildyti.


14. Skiriami trys telefono aparatai, kurių vieno mėnesio išlaidos nustatomos 130,00 Lt. Išmokoms vaikams administruoti skiriama 21 procentas nustatytų išlaidų. Skiriami du mobilieji telefonai. Apmokama 70 procentų mobiliojo telefono Nr. 861568544 abonementinio mokesčio ir pokalbių išlaidų ir 70 procentų mobiliojo telefono Nr.861618791 abonementinio mokesčio ir pokalbių išlaidų. 


15. Lėšos komandiruotėms planuojamos tik komandiruotėms Lietuvos Respublikos teritorijoje.

